*A határozati javaslat elfogadásához*

***egyszerű*** *többség szükséges,*

*az előterjesztés* ***nyilvános ülésen tárgyalható****!*

*91. számú előterjesztés*

Bátaszék Város Önkormányzat Képviselő-testületének 2022. május 19-én

16 órakor megtartandó rendkívüli ülésére

Önkormányzati szúnyoggyérítéshez forrás biztosítása

|  |
| --- |
| **Előterjesztő:** Dr. Bozsolik Róbert polgármester**Készítette:** Bozsolik Zoltán mb. városüzemeltetési irodavezető**Törvényességi ellenőrzést végezte:** Kondriczné dr. Varga Erzsébet jegyző**Tárgyalja:**PG Bizottság: 2022. 05. 19. |

***Tisztelt Képviselő-testület!***

 2013-ban addig nem látott árhullám vonult le a Dunán és ez extrém mértékű szúnyoginváziót eredményezett. Az állam úgy döntött, hogy az árvízi védekezés mellett az árvíz miatti szúnyogártalom elleni védekezést is a katasztrófavédelem feladatai közé utalja. Azóta minden évben a katasztrófavédelem irányítja a szúnyogok elleni központi védekezést.

Magyarország Kormánya elrendelte Magyarország területén történő csípőszúnyog gyérítést, melyhez fedezetet is biztosít. A szúnyoggyérítések koordinálásával a BM Országos Katasztrófavédelmi Főigazgatóság Gazdasági Ellátó Központját bízta meg.

Várhatóan ebben az évben sem történik változás a szolgáltatással kapcsolatban.

A gyérítést földi és légi biológiai módszerekkel valamint földi és légi kémiai módszerekkel a szakértők által meghatározott területeken kell elvégezni.

A központi szúnyoggyérítési program azokra a területekre terjed ki, ahol a szúnyoginvázió a legnagyobb méreteket ölti.  A tervek szerint Baja és Mohács térségében földi biológiai védekezés fog történni 220 hektár területen.

Természetesen a központi szúnyoggyérítés mellett minden önkormányzatnak lehetősége van saját költségvetése terhére szúnyoggyérítést végeztetni a településen.

A tavalyi esztendőben két alkalommal is saját költségvetésünkből kellett szúnyoggyérítést finanszírozzunk, mivel az országos program nem terjedt ki településünkre.

Készülve arra az eshetőségre, hogy idén sem lesz központi szúnyogírtás - szeretnénk megteremteni az alapját annak, hogy saját költségvetésünkből tudjunk legalább kétszer védekezni a csípőrovarok ellen.

2021-ben Dr. Rónai Zsófiával szerződtünk, aki kifogástalan minőségben végezte el Bátaszék, Kövesd, Lajvér, Vázkerámia lakótelep és Gauzer telep gyérítését.

Vállalkozó jelezte indikatív árajánlatában (1. melléklet) hogy a tavalyihoz képest 7,8 %-kal emelkedtek az árak, így bruttó 1390 Ft/ha/alkalom összegre módosulnak a költségek. Városunk vonatkozásában ez 370 hektárral számolva 514.300.- Ft/alkalom.

Javasoljuk, hogy a fedezet kerüljön jóváhagyásra a munkálatok elvégzésére.

**Ha t á r o z a t i j a v a s l a t :**

**rendkívüli szúnyoggyérítésre fedezet biztosítására**

Bátaszék Város Önkormányzatának Képviselő-testülete;

1. a 2022. június 1.- 2022. augusztus 31. közötti időszakban 1+1 alkalommal történő szúnyoggyérítési feladatok elvégzésével egyetért,
2. az a) pont szerinti feladat ellátásához szükséges bruttó 1.100.000,-Ft keretösszeget az önkormányzat 2022. évi költségvetésének általános tartaléka terhére biztosítja,
3. felhatalmazza a város polgármesterét a beszerzési eljárás lefolytatását követően a feladat ellátására vonatkozó szerződés aláírására.

*Határidő: 2022. június 15.*

*Felelős*: Dr. Bozsolik Róbert polgármester

 (szerződés aláírásáért)

*Határozatról értesül*:

 Bátaszéki KÖH városüz. iroda

Bátaszéki KÖH pénzügyi iroda

 irattár